sagorsarker/bangla-wikipedia huggingface dataset:
নেফেলি

গ্রীক পুরাণে রয়েছে যে নেফেলি হলেন একজন মেঘ, জিউস যাকে তার অতিথি হিসেবে ভোজনের সময় হেরার প্রতি কামবাসনা প্রদর্শনের পর ইক্সায়নের সততার পরীক্ষা নেবার জন্য হেরার মত করে তৈরি করেছিলেন। ইক্সায়ন সেই পরীক্ষায় বিফল হন, তিনি নেফেলির সাথে সঙ্গম করেন এবং সেন্টরদের (ইম্ব্রোস বা সেন্টরোস এর মাধ্যমে) জন্ম দেন।
নেফেলি অ্যাথামাসকে বিবাহ করেছিলেন, এবং ফ্রিক্সাস ও হেলি নামক দুই যমজ সন্তানের জন্ম দেন। এরপর অ্যাথামাস ইনোর জন্য নেফেলিকে ত্যাগ করেন। ফ্রিক্সাস এবং হেলিকে তাদের সৎ মা ইনো ঘৃণা করতেন। ইনো এই যমজদের হাত থেকে রেহাই পেতে একটি ষড়যন্ত্র করে নগরের সমস্ত ফসলের বীজ পুড়িয়ে ফেলেন, যাতে সেগুলি থেকে ফসল না তৈরি হতে পারে। দুর্ভিক্ষে ভীত হয়ে স্থানীয় কৃষকরা নিকটবর্তী ভবিষ্যৎ-কথকের সহায়তা চেয়েছিলেন। ইনো সেই ভবিষ্যৎ-কথকের কাছে প্রেরিত লোকদের ঘুষ দিয়ে বলে, তারা যেন সবাইকে জানায় ভবিষ্যৎ-কথক বলেছে নগরের সংকট কাটাতে ফ্রিক্সাসের বলি দিতে হবে। অ্যাথামাস অনিচ্ছায় রাজি হন। তবে, ফ্রিক্সাসকে হত্যা করার আগে, তার মা নেফিলি একটি স্বর্ণের ভেড়া পাঠায় আর তাতে চড়ে ফ্রিক্সাস ও হেলি পালিয়ে যায়। তাদের যাত্রা শুরুর স্থলটি বিভিন্ন স্থানে থেসালির হ্যালোস বা বিওটিয়ার অর্কোমেনাস হিসেবে নথিভূক্ত হয়েছে।
ফ্রিক্সাস ও হেলিকে বলা হয়েছিল উড্ডয়নের সময় নিচের দিকে না তাকাতে। তারপরো হেলি নিচের দিকে তাকায় ও ভয় পেয়ে ভেড়া থেকে পড়ে গিয়ে ইউরোপ ও এশিয়ার মধ্যবর্তী প্রণালীতে ডুবে যায় ও মারা যায়, প্রণালীটির নামকরণ করা হয়েছিল তার নামের সাথে মিলিয়ে হেলিসপন্ট, যার অর্থ হেলির সাগর (এখন দারদানেলিস নামে পরিচিত)। ফ্রিক্সাস কলচিসে পৌঁছে যায় যেখানে সেখানকার রাজা ও সূর্যদেব হেলিয়সের পুত্র ঈটিজ তাকে সাদরে অভ্যর্থনা জানান এবং তার সাথে নিজের কন্য ক্যালসিওপির বিবাহ দেন। কৃতজ্ঞতাস্বরূপ ফ্রিক্সাস ভেড়াটিকে দেবতা জিউসের কাছে উৎসর্গ করেন এবং ঈটিজকে এর স্বর্ণের পশম উপহার দেন। ঈটিজ স্বর্ণের পশমটিকে তার রাজ্যে অবস্থিত দেবতা আরেসের পবিত্র কুঞ্জবনের একটি বৃক্ষে ঝুলিয়ে রাখেন, যা একটি নির্ঘুম ড্রাগন পাহাড়া দেয়। পরবর্তিতে জ্যাসন ও তার আর্গোনটরা এই স্বর্ণের পশম উদ্ধার করেন।
আর. পি. সিং (ক্রিকেটার, জন্ম ১৯৬৫)

রুদ্র প্রতাপ সিং (; ; জন্ম: ৬ জানুয়ারি, ১৯৬৫) উত্তরপ্রদেশের লখনউ এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে এয়ার ইন্ডিয়া ও উত্তরপ্রদেশ দলের প্রতিনিধিত্ব করেন। দলে তিনি মূলতঃ ডানহাতি মিডিয়াম পেস বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন আর. পি. সিং।
১৯৮২-৮৩ মৌসুম থেকে ১৯৯৫-৯৬ মৌসুম পর্যন্ত আর. পি. সিংয়ের প্রথম-শ্রেণীর খেলোয়াড়ী জীবন চলমান ছিল।
১৯৮০-এর দশকের মাঝামাঝি সময়ে একদিনের দলে প্রায় চারজন সিম বোলারের অন্তর্ভুক্তি বাধ্যতামূলক পর্যায়ের থাকায় আর. পি. সিংকে বেশ কয়েকজন নতুন বোলারের অন্যতম হিসেবে অন্তর্ভুক্ত করা হয়। এক দশকব্যাপী উত্তরপ্রদেশ দলের সদস্যরূপে রঞ্জী ট্রফি প্রতিযোগিতায় খেলেন ও দলের প্রধান চালিকাশক্তিতে পরিণত হয়েছিলেন। ১৯৮৪-৮৫ মৌসুমে ২৫ উইকেট লাভ করেন। এরফলে, জাতীয় দলে অন্তর্ভুক্তির পথ সুগম হয়। এ পর্যায়ে রেলওয়েজের সদস্যরূপে ১৪৬ রান খরচায় এগারো উইকেট পান। এটি তার সমগ্র খেলোয়াড়ী জীবনে খেলায় সেরা সংগ্রহ হিসেবে বিবেচিত হয়। তন্মধ্যে, প্রথম ইনিংসে ৭/৬৭ বোলিং পরিসংখ্যান দাঁড় করান।
সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন আর. পি. সিং। সবগুলো ওডিআইই অস্ট্রেলিয়ার বিপক্ষে খেলেছিলেন তিনি। ২৪ সেপ্টেম্বর, ১৯৮৬ তারিখে হায়দ্রাবাদে সফরকারী অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। এরপর, ৭ অক্টোবর, ১৯৮৬ তারিখে রাজকূটে একই দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।
ঘরোয়া ক্রিকেটের ন্যায় আন্তর্জাতিক অঙ্গনে ঠিকভাবে নিজেকে মেলে ধরতে পারেননি আর. পি. সিং। স্বল্পকালীন আন্তর্জাতিক খেলোয়াড়ী জীবনে তেমন সফলতা পাননি। নিজস্ব দ্বিতীয় ও সর্বশেষ একদিনের আন্তর্জাতিকে অস্ট্রেলীয় তারকা ব্যাটসম্যান ডিন জোন্সের একমাত্র উইকেট পান।
মফিজ উদ্দিন তালুকদার

মফিজ উদ্দিন তালুকদার বাংলাদেশের সিরাজগঞ্জ জেলার রাজনীতিবিদ ও সিরাজগঞ্জ-৫ আসনের সাবেক সংসদ সদস্য।
মফিজ উদ্দিন তালুকদার সিরাজগঞ্জ জেলার কামারখন্দ উপজেলায় জন্মগ্রহণ করেন।
তালুকদার ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে সিরাজগঞ্জ-৫ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে স্বতন্ত্র প্রার্থী হিসেবে তিনি একই আসন থেকে পরাজিত হয়েছিলেন।
মির্যা তাহির আহমদ

মির্যা তাহির আহমদ ( , ১৮ ডিসেম্বর ১৯২৮ - ১৯ এপ্রিল ২০০৩) ছিলেন চতুর্থ খলিফাতুল মসীহ ( , "খিলাতফাতুল মাসীহ আর-রাবে") এবং বিশ্বব্যাপী আহমদীয়া মুসলিম সম্প্রদায়ের প্রধান। তিনি সম্প্রদায়ের প্রতিষ্ঠাতা মির্যা গোলাম আহমদের চতুর্থ উত্তরসূরি হিসাবে নির্বাচিত হয়েছিলেন। তিনি পূর্বসূরি মির্যা নাসের আহমদের মৃত্যুর পরের দিন ১৯৮৮ সালের ১০ জুন নির্বাচিত হন।
১৯৮৪ সালে পাকিস্তান সরকার কর্তৃক প্রদত্ত অর্ডিন্যান্সের অনুসরণের পরে, আহমদী মুসলমানদেরকে ইসলামী বিশ্বাসের প্রকাশ্যে নিষিদ্ধ করার পরে, মির্যা তাহির আহমদ পাকিস্তান ত্যাগ করে ইংল্যান্ডের লন্ডনে চলে যান এবং এই সম্প্রদায়ের প্রধান কার্যালয়কে ফজল মসজিদ, লন্ডনে স্থানান্তরিত করেন। বিশেষত তার প্রশ্ন ও উত্তর সেশনের জন্য তিনি বিশেষভাবে বিশ্বব্যাপী লোকদের সাথে এবং তার কুরআনীয় বক্তৃতাগুলির জন্য বিশেষভাবে উল্লেখ করা হয়। তার নেতৃত্বে, সম্প্রদায়ের দ্বারা উৎপাদিত কুরআন অনুবাদ সংখ্যায় একটি ত্বরণ ছিল; এবং তাঁর খিলাফতের সময় কমিউনিটি আন্তর্জাতিক স্তরে কাঠামোগত এবং আর্থিক প্রবৃদ্ধির অভিজ্ঞতা অর্জন করেছিল, ১৯৯৪ সালে প্রথম মুসলিম স্যাটেলাইট টেলিভিশন নেটওয়ার্ক, মুসলিম টেলিভিশন আহমদীয়া প্রবর্তন সহ তিনি বিশ্বব্যাপী সম্প্রদায়ের কাছে টেলিভিশন বার্তাগুলি যোগাযোগ করতে পারতেন এবং তার ধর্মোপদেশ এবং অন্যান্য থাকতে পারতেন। এই মাধ্যমটির মাধ্যমে সারা বিশ্বজুড়ে তাদের মতবাদ ছড়িয়ে পড়ে।
তাহির আহমদ, "ইসলামের কিছু স্বতন্ত্র বৈশিষ্ট্য" সহ অনেকগুলি বই রচনা করেছিলেন; "খ্রিস্টধর্ম: ঘটনা থেকে কথাসাহিত্যের একটি জার্নি" ; "আল্লাহর" নামে "খুন", এবং তার মহাসংকট "প্রকাশ, যুক্তিবাদ, জ্ঞান ও সত্য" ।
তৃৃৃতীয় খলিফাতুল মসীহ মির্যা নাসের আহমদের মৃত্যুর পর "মজলিশে ইন্তিখাবে খেলাফত" (নির্বাচনি সভা) ১০ জুন, ১৯৮২ সালে রাবওয়া, পাকিস্তানের মুুুবারক মসজিদে অনুষ্ঠিত হয়। এতে মির্যা গোলাম আহমদের চতুর্থ খলিফা হিসেবে মির্যা তাহির আহমদ আহমদীয়া সম্প্রদায়ের প্রধান হিসেবে নির্বাচিত হন।
চতুর্থ খলিফাতুল মসীহ মির্যা তাহির আহমদ মুসলিম টেলিভিশন আহমদীয়া (সাধারণত এমটিএ হিসাবে পরিচিত) প্রতিষ্ঠা করেছিলেন। এই উপগ্রহ-ভিত্তিক চ্যানেলটি লন্ডন থেকে ২১ আগস্ট ১৯৯২-এ প্রথম শো সম্প্রচার করে। 
১৯৯৩ সালে মির্যা তাহির আহমদ আহমদীদের জলসা সালানা (বার্ষিক সম্মেলন) প্রতিবছর একটি আন্তর্জাতিক বয়'আত অনুষ্ঠান শুরু করেন যেখানে আহমদীয়া মুসলিম জামা'তে নতুন যোগদানকারীগণ খলিফার প্রতি আনুগত্যের প্রতিশ্রুতি দিয়ে সম্প্রদায়ের সাথে যোগ দেয়। আন্তর্জাতিক বয়'আত অনুষ্ঠানটি বিশ্বজুড়ে সরাসরি সম্প্রচারিত হয়েছিল। তিনি প্রায়শই দাবী করেছেন যে এটি মসীহর দ্বিতীয় আগমনের সময় হওয়ার কথা পেন্টিকোস্টের ঐতিহাসিক পরিপূর্ণতা। 
মির্যা তাহির আহমদ ২০০৩ সালের ১৯ এপ্রিল হৃদরোগে লন্ডনে মারা যান। পঞ্চম খলিফাতুল মসীহ হিসাবে নবনির্বাচিত খলিফা মির্যা মাসরুর আহমদ ২০০৩ সালের ২৩ এপ্রিল বিশ্বব্যাপী ৪০,০০০ এরও বেশি লোকের দ্বারা জানাজার নেতৃত্ব দেন। তার উত্তরসূরী হলেন তার ভাগ্নে, তার এক বোনের ছেলে।
থেমিস্টো

গ্রিক পুরাণে, থেমিস্টো (Themisto) ( ; প্রাচীন গ্রিক : Θεμιστώ) হচ্ছেন হিপসিয়াস এর কন্যা এবং অ্যাথামাসের তৃতীয় ও শেষ স্ত্রী। কিছু সূত্র অনুসারে, অ্যাথামাসের দ্বারা তার চারজন সন্তান ছিল - লিউকন, এরিথ্রিয়াস, স্কেনিয়াস ও টোউয়াস। অন্যান্য সূত্রে তার কেবল দুজন সন্তান ছিল - স্ফিন্সিয়াস ও অরকোমেনাস, অথবা স্কেনিয়াস ও লিউকন। কেউ কেউ বলেন, লিউকন এর আসল পিতা হচ্ছেন পোসাইডন (লিউকোনোয়ি দেখুন)। তার নাম এসেছে প্রাচীন গ্রিক শব্দ "θεμιστος" থেকে যার অর্থ, "আইনের অধীনে" বা "রীতিনীতির অধীনে"।
থেমিস্টো তার স্বামীর আগের স্ত্রীর সন্তানদের হত্যা করতে চান, কিন্তু দুর্ভাগ্যবশত নিজের সন্তানদেরই হত্যা করে বসেন। এটি ইউরিপিডসের একটি হারিয়ে যাওয়া বিয়োগান্তক নাটকের বিষয় ছিল, যা হাইজিনাসের দ্বারা পুনর্ব্যক্ত হয়। অ্যাথামাস তার দ্বিতীয় স্ত্রী ইনোকে মৃত ভেবে থেমিস্টোকে বিবাহ করেন, কিন্তু দেখা যায় ইনো জীবিত আছেন, এবং তিনি মায়েনাডদের সাথে পারনাসাস পর্বতে বাস করছেন। অ্যাথামাস ইনোকে তার গৃহে নিয়ে আসেন কিন্তু তার এই আগমনকে তিনি গোপন রাখেন। কিন্তু থেমিস্টো আবিষ্কার করেন যে ইনো ফিরে এসেছেন, এবং এর প্রতিশোধ নেবার জন্য তিনি ইনোর সন্তানদের হত্যা করার সিদ্ধান্ত নেন। কিন্তু তিনি জানতেন না যে এই ইনো আসলে কে, তিনি ইনোকে দেখার পর তাকে নিজের ভৃত্যা হিসেবে নিয়োগ দেন, এবং তাকে তার নিজের সন্তানদেরকে সাদা পোশাক পরাতে ও ইনোর সন্তানদেরকে কালো পোশাক পরাতে বলেন। এরপর থেমিস্টো সবকটা কালো পোশাক পরা শিশুকে হত্যা করেন। কিন্তু থেমিস্টো এটা বুঝতে পারেনি যে ইনো তাদের সন্তানদের পোশাক পরিবর্তন করে ফেলেছিল, আর ফলে থেমিস্টো নিজের সন্তানদেরই হত্যা করেছেন। এটি আবিষ্কারের পর থেমিস্টো আত্মহত্যা করেন। স্যুডো-অ্যাপোলোডোরাস অনুসারে, থেমিস্টো ইনোর মৃত্যুর পর অ্যাথামাসকে বিবাহ করেন, এবং শিশুদের হত্যা করার এই ঘটনাটি ঘটেনি।
তুরস্কের মসজিদের তালিকা

এটি তুরস্কের মসজিদের তালিকা। মার্চ ২০১৩ এর হিসেবে, তুরস্কে ৮২,৬৯৩টি মসজিদ রয়েছে। ইস্তাম্বুল প্রদেশে সর্বোচ্চ মসজিদ (৩,১১৩) এবং টুনসেলি প্রদেশে সর্বনিম্ন মসজিদ (১১৭) র‍য়েছে। এটি প্রতিভাত হয় যে, ২০০৩ সাল থেকে ১০ বছর সময়ে ৭,৩২৪টি মসজিদ বৃদ্ধি পেয়েছে।
সা রে গা মা পা

সা রে গা মা পা একটি ভারতীয় সঙ্গীত প্রতিযোগিতামূলক আপাতবাস্তব টেলিভিশন অনুষ্ঠান। এটি ১৯৯৫ সালে জি টিভিতে "সা রে গা মা" হিসাবে প্রচার শুরু করেছিল। এটি ভারতের প্রবীণতম চলমান একটি সঙ্গীত আপাতবাস্তব অনুষ্ঠান।
অনুষ্ঠানটির প্রথম পর্ব ১৯৯৫ সালের ১ মে প্রচারিত হয়েছিল এবং সোনু নিগম পর্বটিতে উপস্থাপনা করেছিলেন। ২০০০ সালে অনুষ্ঠানটিতে উপস্থাপনা করেছিলেন বাঙ্গাস ভ্রাতৃদ্বয়, সরোদ-বাদক আমজাদ আলি খানের ছেলে আমান আলি বাঙ্গাস এবং আইয়ান আলি বাঙ্গাস। ২০০২ থেকে শান অনুষ্ঠানটি উপস্থাপনা শুরু করেছিলেন। ২০০৫ সাল অবধি অনুষ্ঠানটি এমন একটি নিয়ম অনুসরণ করত, যেখানে সঙ্গীতের ক্ষেত্রে বিশেষজ্ঞরা প্রতিযোগীদের বিচার করতেন এবং তাদের স্কোর করতেন। "সা রে গা মা পা চ্যালেঞ্জ ২০০৫"-এর আগমনের পরে নিয়মটি পরিবর্তিত হয়ে বিচারকদের বিভিন্ন দলের পরামর্শদাতা হিসাবে পরিচয় করিয়েছিল এবং স্কোরিং মূলত জনগণের ভোটের উপর অধীন করা হয়েছিল। শান অনুষ্ঠানটির উপস্থাপনা থেকে সরে গেলে পুরাব কোহলি, মনীষ পল, করণ সিং রাঠোর, অর্চনা জানি, বিপুল রায়, জয় সনি, এমনকি শিশু উপস্থাপক ধৈর্যা সোরেচা ও আফশা মুসানী অনুষ্ঠানটিতে উপস্থাপনা করেছিল। পরবর্তী মরশুমগুলিতে উপস্থাপনার করার ক্ষেত্রে সর্বাধিক বিশিষ্ট নামগুলির মধ্যে ছিল জাভেদ আলী এবং বর্তমান উপস্থাপক আদিত্য নারায়ণ।
অনুষ্ঠানটির গুজরাটি, মারাঠি, বাংলা, কন্নড়, পাঞ্জাবী, তামিল, তেলুগু এবং মালয়ালমের মতো একাধিক আঞ্চলিক সংস্করণও রয়েছে।
আরগিনাস (মিনীয়দের রাজা)

গ্রিক পুরাণে, আরগিনাস (Erginus) ( ) বিওটিয়া রাজ্যের অরকোমেনাসে মিনীয়দের রাজা ছিলেন।
এরগিনাস ছিলেন তার ক্লাইমেনাসের এবং বুজিগে (বা বুদেইয়া) এর পুত্র, আর তার ভাইদের মধ্যেচ হিলে আরহন, অ্যাজিউস, পাইলিয়াস ও স্ট্রাটিয়াস। কোন কোন লেখক তাকে আরগিনাস নামে একজন মাইলেসীয় আর্গোনট হিসেবে চিহ্নিত করেছেন।
পুরাণ অনুসারে ক্লাইমেনাস হয় প্রেসবন, না হয় অরকোমেনাসের পুত্র, দুজনকেই মিনীয় ও অরকোমেনাসের রাজা ধরা হয়। যে সূত্র অনুসারে ক্লাইমেনাস প্রেসবনের পুত্র, সেটা অনুসারে অরকোমেনাসের পুত্র না থাকায় অরকোমেনাসের রাজত্ব প্রেসবনের হাতে যায়, প্রেসবনের মৃত্যুর পর অরকোমেনাসের রাজা হন তার পুত্র ক্লাইমেনাস। এদিকে যে সূত্র অনুসারে ক্লাইমেনাস অর্কোমেনাসের পুত্র, সেই সূত্র অনুসারে অরকোমেনাস নিঃসন্তান ছিলেন না, এই সূত্রে ক্লাইমেনাস, অ্যাসপ্লেডন ও অ্যাম্ফিডোকাস নামে অরকোমেনাসের তিন পুত্র ছিল। অরকোমেনাসের মৃত্যুর পর ক্লাইমেনাস বিওটিয়ার অরকোমেনাসের রাজা হন। অরকোমেনাস হচ্ছেন বিওটিয়ার অরকোমেনাস নগরের এপোনিম বা প্রতিনিধি নাম, পুরাণ অনুসারে তিনিই বিওটিয়ার অরকোমেনাস নগর প্রতিষ্ঠা করেছিলেন।
লাইকাসের কন্যা বৌডিয়া বা বৌজাইগে এর সাথে তার বিবাহ হয়, আরগিনাস, স্ট্র্যাটিয়ন, আরহন, পাইলিয়াস ও অ্যাজিয়াস নামে তার পুত্রসন্তান জন্মে। অনকেস্টাসে অনুষ্ঠিত পোসাইডনের একটি উৎসবে একটি তুচ্ছ বিষয়কে কেন্দ্র করে ক্লাইমেনাস থিবীয়দের একটি দলের সাথে তর্কে লিপ্ত হন এবং মেনিসিয়াসের রথচালক পেরিয়েরেস তার দিকে পাথর ছুড়ে মারলে তিনি মারাত্মকভাবে আহত হন। তিনি গৃহে অর্ধমৃত হিসেবে ফেরেন, এবং তার উত্তরসুরি আরগিনাসকে তিনি তার মৃত্যুর প্রতিশোধ নিতে বলে মারা যান। এর পর আরগিনাস থিবসের বিরুদ্ধে যুদ্ধের নেতৃত্ব দেন।
তিনি থিবীয়দের বিরুদ্ধে যুদ্ধ করে তাদেরকে প্রচণ্ডভাবে পরাজিত করেন। থিবীয়রা রাজা এরগিনাসকে কুড়ি বছরের জন্য প্রতি বছর ১০০ টি ষাঁড় (হেটাকম্ব) দিতে বাধ্য হয়েছিল। কিন্তু কুড়ি বছরের পূর্বেই এই রাজস্ব দান বন্ধ হয়ে যায়। হেরাক্লেস গ্রিসের প্রাচীন মাইসিনীয় শহর এই থিব্‌সে আসেন। এসে দেখেন, গ্রিকরা প্রতি বছর মিনীয়দের রাজা আরগিনাসকে ১০০টি করে গবাদি পশু (হেকাটোম্ব) রাজস্ব দান করছে। হেরাক্লেস মিনীয়দের রাজস্ব আদায় কর্মকর্তাদের একটি দলকে আক্রমণ করেন ও তাদের কান, নাক ও হাত কেটে ফেলেন। এরপর তিনি তাদের নাক, কান ও হাত তাদের গলায় ঝুলিয়ে দিয়ে বলেন এই রাজস্বগুলো আরগিনাসকে প্রদান করো। আর্গিনাস থিব্‌সের বিরুদ্ধে যুদ্ধ ঘোষণা করেন। কিন্তু হেরাক্লেস থিব্‌সের পক্ষে যুদ্ধ করে মিনীয়দেরকে পরাজিত করেন। এজন্য তিনি থিব্‌সের সৈন্যদেরকে সেইসব অস্ত্র প্রদান করেন যেগুলো মন্দিরগুলোতে উৎসর্গ করা হয়েছিল। এরপর আর্গিনাসকে হত্যা করা হয় এবং মিনীয়গণ থিবীয়দের জন্য যে পরিমাণ রাজস্ব ধার্য করেছিল তাদের উপর তার দ্বিগুণ রাজস্ব ধার্য করা হয়। বেশিরভাগ প্রাচীন লেখক রচিত গল্পের সংস্করণ অনুসারে (যেমন, "বিব্লিওথেকা", স্ট্রাবো, ইউস্টাথিয়াস) যুদ্ধে আরগিনাসকে হত্যা করা হয়েছিল। তবে পসানিয়াসের মতে, আরগিনাস হেরাক্লিসের হাত থেকে রক্ষা পেয়েছিলেন এবং পাকা বৃদ্ধ বয়সে বেঁচে ছিলেন এবং এমনকি এক যুবতী মহিলার গর্ভে তার দুজন পুত্রসন্তান ট্রোফোনিয়াস এবং আগামিডিসের জন্ম হয়। হেরাক্লিসকে অর্কোমেনাসের প্রাসাদ পোড়ানোরও কৃতিত্ব দেয়া হয়: "অর্কোমেনীয়দের নগর যখন ঘুমন্ত ও অসতর্ক ছিল, তখন অতর্কিতে হেরাক্লিস এসে অর্কোমেনীয়দের নগর ও প্রাসাদ জ্বালিয়ে পুড়িয়ে ভূমিস্যাৎ করে দেন"।
সবিতা ভাবী (চলচ্চিত্র)

সাবিতা ভাবি একটি ভারতীয় অ্যানিমেটেড অ্যাডাল্ট ফিল্ম যা যুক্তরাজ্য ভিত্তিক ব্যবসায়ী পুণিত আগরওয়াল (দেশমুখ নামেও পরিচিত) দ্বারা নির্মিত। এটি ২০১৩ সালের ৪ মে মুক্তি পেয়েছিল। চলচ্চিত্রটি হিন্দি ভাষাতে নির্মিত হয়। ভারতের সেন্সরশিপের কারণে চলচ্চিত্র মুক্তি পায় ওয়েবে।
২০৭০ সালে, "বোম্বাই" শহরটি একটি হাই হাই-টেক মেট্রোতে পরিণত হয়৷ যেখানে উড়ন্ত গাড়ি নিয়ে মানুষেরা যাতায়াত করে। জ্বালানী যদিও তখনও পেট্রোল। কারণ চাঁদে মানুষ সীমাহীন তেলের মজুদ পেয়েছে। অশ্লীল ভিডিও এর উপর নিষেধাজ্ঞার কারণে হতাশ "দীপাংশু" নামের লোকটি বাদে শহরে সবাই খুশি। তিনি মরিয়া হয়ে অনলাইন পর্ণের জন্য অনুসন্ধান করেন তবে কোনও ভিডিও খুঁজে পান না।
উত্তেজিত হয়ে সে তার বন্ধু "হ্যারির" জায়গায় তার ফ্লাইং স্কুটারটি চালিয়ে যায়। "হ্যারি" প্রযুক্তিতে অতিমাত্রায় দক্ষ ছিল। সে ভার্চুয়াল রিয়েলিটির দ্বারা দীপাংশু ও নিজেকে সাবিতা ভাবীর আমলে নিয়ে যায়। যান্ত্রিক গোলোযোগের কারণে তাদের সাবিতা ভাবীর কাছেই আটকা পড়ে যেতে হয়। পরবর্তীতে কীভাবে তারা ফিরে এল তা নিয়েই এই চলচ্চিত্রটি রোমাঞ্চকরভাবে নির্মাণ করা হয়েছে।
ওয়াহিদুল হক (অর্থনীতিবিদ)

ড. ওয়াহিদুল হক (-৩ জুলাই ২০২০) বাংলাদেশের অর্থমন্ত্রী ছিলেন। তিনি কানাডার টরেন্টো বিশ্ববিদ্যালয়ের ইমিরেটাস অধ্যাপক হিসেবেও দায়িত্ব পালন করেন।
ওয়াহিদুল হক সালে লক্ষ্মীপুর জেলায় জন্মগ্রহণ করেন। তিনি ১৯৫৫ সালে ঢাকা বিশ্ববিদ্যালয় থেকে মাস্টার্স শেষে যুক্তরাষ্ট্রের ক্যালিফোর্নিয়ার স্ট্যানফোর্ড বিশ্ববিদ্যালয়ে পিএইচডি করেন।
হক ১৯৬৯ সালে ইসলামাবাদ বিশ্ববিদ্যালয়ে অর্থনীতির অধ্যাপক ছিলেন। তিনি ঢাকা বিশ্ববিদ্যালয়েও শিক্ষকতা করেছেন। এর পর কিছুদিন বার্কেলি বিশ্ববিদ্যালয়ে অধ্যাপনা করে টরেন্টো বিশ্ববিদ্যালয়ে অধ্যাপক হিসেবে যোগ দিয়ে সেখানে স্থায়ীভাবে বসবাস শুরু করেন। তিনি ১৯৮৮ সালের সেপ্টেম্বর থেকে ১৯৯০ সালের মে মাস পর্যন্ত এরশাদের শাসনামালে অর্থমন্ত্রী হিসেবে দায়িত্ব পালন করেন।
ওয়াহিদুল হক ৩ জুলাই ২০২০ সালে মৃত্যুবরণ করেন।
খন্দকার আব্দুল জলিল (শরীয়তপুরের রাজনীতিবিদ)

ডা. খন্দকার আবদুল জলিল বাংলাদেশের শরীয়তপুর জেলার রাজনীতিবিদ, চিকিৎসক ও শরীয়তপুর-২ আসনের সাবেক সংসদ সদস্য।
খন্দকার আবদুল জলিল শরীয়তপুর জেলায় জন্মগ্রহণ করেন।
আবদুল জলিল ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে শরীয়তপুর-২ আসন থেকে সংসদ সদস্য নির্বাচিত হন।
হসরত জয়পুরি

হসরত জয়পুরি (জন্ম: ইকবাল হুসেন; ১৫ এপ্রিল ১৯২২ – ১৭ সেপ্টেম্বর ১৯৯৯) একজন ভারতীয় কবি, তিনি হিন্দি এবং উর্দু ভাষায় লিখতেন। তিনি হিন্দি চলচ্চিত্রের একজন বিখ্যাত চলচ্চিত্র গীতিকারও ছিলেন, তিনি দু'বার শ্রেষ্ঠ গীতিকার জন্য ফিল্মফেয়ার পুরস্কার জিতেছিলেন।
জয়পুরি তদানীন্তন ব্রিটিশ ভারতের রাজপুতানার (বর্তমান রাজস্থান, ভারত) জয়পুরে জন্মগ্রহণ করেন। তার প্রকৃত নাম ইকবাল হুসেন। তিনি জয়পুরে মাধ্যমিক পর্যায় পর্যন্ত ইংরেজি পড়াশোনা করেন এবং তারপরে তার মাতামহ কবি ফিদা হুসেন 'ফিদা' এর কাছ থেকে উর্দু ও ফারসি "ভাষাতে তালিম" অর্জন করেন। তিনি প্রায় পঁচিশ বছর বয়সে শ্লোক লেখা শুরু করেছিলেন। প্রায় একই সময়ে, তিনি রাধা নামে পাড়ার একটি মেয়ের প্রেমে পড়ে যান। একটি সাক্ষাৎকারে, হাসরাত এই মেয়েকে লিখা একটি প্রেমপত্রের কথা বলেছিল, প্রেম কোন ধর্মই জানে না। হাসরত জয়পুরীর বরাত দিয়ে বলা হয়েছে, "মুসলিম ছেলেকে কেবল একটি মুসলিম মেয়ের প্রেমে পড়ার বিষয়টি মোটেও জরুরী নয়। আমার ভালবাসা নিরব ছিল, তবে আমি তার জন্য একটি কবিতা লিখেছিলাম, 'ইয়ে মেরা প্রিমাত্র পত্র পড়, কে তুম নারাজ না হুনা।' প্রেমের চিঠিটি আসলে রাধার হাতে পৌঁছেছিল কিনা তা নিশ্চিতভাবে জানা যায়নি। তবে চলচ্চিত্র প্রযোজক রাজ কাপুর তার সঙ্গম (১৯৬৪-এর হিন্দি চলচ্চিত্র)-এ এই শব্দমালার একটি গান অন্তর্ভুক্ত করেছিলেন এবং এটি যথেষ্ট জনপ্রিয়তা অর্জন করেছিল, গানটি ভারতের একটি 'হিট' গান হিসাবে বিবেচিত হয়েছিল।
১৯৪০ সালে, জয়পুরী বোম্বেতে (বর্তমানে মুম্বাই ) এসেছিলেন এবং বাস কন্ডাক্টরের কাজ শুরু করেন, এবং মাসিক এগারো টাকা করে উপার্জন শুরু করেন। তিনি মুশায়রাসে অংশ নিতেন। এক "মুশায়রায়" পৃথ্বীরাজ কাপুর জয়পুরীকে লক্ষ্য করলেন এবং তাকে তার পুত্র রাজ কাপুরের কাছে জয়পুরীর সুপারিশ করলেন। রাজ কাপুর তখন শঙ্কর-জয়কিশনের সাথে প্রেমের গল্পের "বার্সাত" (১৯৪৯) চলচ্চিত্রের জন্য একটি সংগীতে পরিকল্পনা করছিলেন। এই ছবির জন্য জয়পুরী তার প্রথম রেকর্ড করা গান লিখেছিলেন, "জিয়া বেকার হ্যায়"। তার দ্বিতীয় গান (এবং প্রথম দ্বৈত সঙ্গীত) ছিল "ছোড় গিয়ে বালাম"।
শৈলেন্দ্রর পাশাপাশি, জয়পুরী ১৯৭১ পর্যন্ত রাজ কাপুরের সমস্ত চলচ্চিত্রের জন্য গান লিখেছিলেন। জয়কিশনের মৃত্যুর পরে এবং "মেরা নাম জোকার" (১৯৭০) এবং "কাল আজ অর কাল" (১৯৭১) এর ব্যর্থতার পরে, রাজ কাপুর অন্যান্য গীতিকার এবং সংগীত পরিচালকদের দিকে মনোনিবেশ করেছিলেন। রাজ কাপুর তাকে "প্রেম রোগ" (১৯৮২) এর মাধ্যমে তাকে ফিরে আনতে চেয়েছিলেন, কিন্তু পরে তিনি আরেক গীতিকার আমির কাজলবাশ কে চূড়ান্ত করেন। কাপুর অবশেষে তাকে "রাম তেরি গঙ্গা মাইলি" (১৯৮৫) ছবির জন্য গান লিখতে বললেন। পরে তিনি হাসরাতকে "হেনা" (১৯৯১) চলচ্চিত্রের তিনটি গান লেখার আমন্ত্রণ জানিয়েছিলেন। জয়পুরী অভিযোগ করেছেন যে রাজ কাপুরের মৃত্যুর পরে সংগীত সুরকার রবীন্দ্র জৈন তাদের প্রতিস্থাপনের জন্য, জয়পুরী গানের কথাগুলি ষড়যন্ত্র করে "ছাঁটাই" করেছিলেন"।
সহকর্মী গীতিকার শৈলেন্দ্র যখন তিসরি কসম-এর প্রযোজক হয়েছিলেন, তখন তিনি জয়পুরীকে সিনেমার জন্য গান লেখার আমন্ত্রণ জানান। তিনি "হালচাল" (১৯৫১) চলচ্চিত্রের চিত্রনাট্যও লিখেছিলেন। গীতিকার হিসাবে তার শেষ ছবি "হত্যা: দ্য মার্ডার" (২০০৪)।
জয়পুরী হিন্দি ও উর্দুতে কবিতার বেশ কয়েকটি বই লিখেছেন। তিনি একবার বলেছিলেন, "হিন্দি এবং উর্দু দুটি দুর্দান্ত এবং অবিচ্ছেদ্য বোনের মতো"। 
জয়পুরি তার উপার্জন স্ত্রীর পরামর্শে রিয়েল এস্টেট বা ভাড়া সম্পত্তিতে বিনিয়োগ করেছিলেন। এর থেকে উপার্জনের জন্য তার আর্থিক অবস্থা ভাল ছিল, এবং সেকারণেই তিনি গীতিকার হিসেবে তার সময় উৎসর্গ করতে পারতেন।
তার দুই ছেলে আখতার হসরত জয়পুরি ও আসিফ হসরত জয়পুরি।
চিত্রা (কাব্যগ্রন্থ)

চিত্রা রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৮৯৬ খ্রীস্টাব্দে প্রকাশিত হয়। এটি রবীন্দ্রনাথের কাব্য রচনার "চিত্রা-চৈতালি পর্ব"-এর অন্তর্গত একটি উল্লেখযোগ্য সৃষ্টি। এতে সর্বমোট ৩৬-টি কবিতা রয়েছে।
"চিত্রা" কাব্যগ্রন্থের অন্তর্গত কবিতাগুলো হল–
ক্যালাম এডি উইলসন

ক্যালাম এডি গ্র্যাহাম উইলসন (, ; জন্ম: ২৭ ফেব্রুয়ারি ১৯৯২; ক্যালাম উইলসন নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেড এবং ইংল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
ইংরেজ ফুটবল ক্লাব কভেন্ট্রি সিটির যুব পর্যায়ের হয়ে খেলার মাধ্যমে উইলসন ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই ফুটবল খেলায় বিকশিত হয়েছেন। ২০০৯–১০ মৌসুমে, কভেন্ট্রি সিটির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। কভেন্ট্রি সিটিতে তিনি ৩ মৌসুম অতিবাহিত করেছেন; যেখানে তিনি ৪৯ ম্যাচে ২২টি গোল করেছেন। পরবর্তীতে তিনি কেটারিং টাউন, টামওয়ার্থ এবং বোর্নমাউথের মতো ক্লাবের হয়ে খেলেছেন। ২০২০–২১ মৌসুমে, তিনি ২২ মিলিয়ন ইউরোর বিনিময়ে বোর্নমাথ হতে নিউক্যাসেল ইউনাইটেডে যোগদান করেছেন।
২০১৪ সালে, উইলসন ইংল্যান্ড অনূর্ধ্ব-২১ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় এক বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০১৮ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৬ ম্যাচে ১টি গোল করেছেন।
ক্যালাম এডি গ্র্যাহাম উইলসন ১৯৯২ সালের ২৭শে ফেব্রুয়ারি তারিখে ইংল্যান্ডের কভেন্ট্রিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
উইলসন ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি ১ ম্যাচে অংশগ্রহণ করেছেন।
ইক্সায়ন

গ্রিক পুরাণে, ইক্সায়ন (Ixion) ( ; "GEN:।" Ἰξίωνος মানে "শক্তিশালী স্থানীয়" "" ) ছিলেন থেসালির সর্বপ্রাচীন জনগোষ্ঠী ল্যাপিথদের রাজা, আরেস বা লিওনটিয়াস বা অ্যান্টিয়ন এবং পেরিমেলি, বা দুর্ধর্ষ পাপী ফ্লেজিয়াস যার নাম থেকে "fiery" (জ্বলন্ত) শব্দটি এসেছে তার পুত্র। পিরাইথুয়াস ছিল তার পুত্র (অথবা সৎপুত্র, যদি জিউস তার প্রকৃত পিতা হয়ে থাকে, যেমনটা জিউস ইলিয়াড ১৪-তে তার স্ত্রী হেরাকে জানিয়েছিলেন)।   
ইক্সায়ন ডেইওনিয়াস (বা এইওনিয়াস) এর কন্যা ডিয়াকে বিবাহ করেন, এবং তার শ্বশুরকে মূল্যবান উপহার দেবেন বলে প্রতিজ্ঞা করেন। কিন্তু তিনি কন্যা পন দেননি, তাই ডেইওনিয়াস প্রতিশোধ হিসেবে ইক্সায়নের কিছু ঘোড়া চুরি করেন। ইক্সায়ন এতে বিরক্ত হন, কিন্তু বিরক্তি লুকিয়ে তিনি ল্যারিসার ভোজসভায় তার শ্বশুরকে নিমন্ত্রণ করেন, ইক্সায়ন এরপর তাকে জ্বলন্ত কয়লা ও কাঠের শহ্যায় ঠেলে ফেলে দেন। এই পরিস্থিতিটি ইক্সায়নের পূর্বের হত্যাকাণ্ডের ঘটনার ক্ষেত্রে আনুসঙ্গিক মাত্র, গ্রিক অ্যান্থোলজিতে (iii.12) সাইজিকাস মন্দিরের খোদাই এর সংগ্রহে ইক্সায়ন তার মা মেগারা দ্য "গ্রেট ওয়ান" এর হত্যাকারী ফরবাস ও পলিমেলসকে হত্যা করার ঘটনার শ্লেষাত্মক বিবরণ রয়েছে।  
ইক্সায়নের ভোজসভায় তার শ্বশুরকে নিমন্ত্রণ করে তাকে হত্যা করার মাধ্যমে ভীষণ অন্যায় করেছিলেন, একই সাথে তিনি প্রাচীন গ্রিসের আতিথেয়তার নীতি জেনিয়া লঙ্ঘন করেছিলেন। এছাড়া গ্রিক পুরাণে এটাই ছিল আত্মীয়কে হত্যা করার প্রথম নিদর্শন। এই ঘটনার ফলে পার্শ্ববর্তী অঞ্চলের রাজারা ইক্সায়নের উপর খুব বিরক্ত হয়ে যান, এবং তার পাপমোচন করার প্রায়শ্চিত্তের আচার পালন করতে (দেখুন ক্যাথারসিস) অস্বীকার করেন। এরফলে ইক্সায়ন সমাজ থেকে বিতাড়িত, নির্বাসিত ও পরিহার্য হিসেবে বাস করতে থাকেন।  
তার এই হত্যাকাণ্ডটিই তাকে কঠোর শাস্তি দেবার জন্য যথেষ্ট ছিল, কিন্তু জিউসের তার উপর দয়া হয়, এবং তিনি তাকে অলিম্পাসে নিয়ে এসে তাকে দেবদেবীদের সাথে ভোজনের অধিকার প্রদান করেন। এতে কৃতজ্ঞ না হয়ে ইক্সায়ন জিউসপত্নী হেরার প্রতি লোভাতুর দৃষ্টিতে তাকান, এবং এভাবে তিনি অতিথি-নিমন্ত্রণকর্তা সম্পর্কের নীতিকে পুনরায় লঙ্ঘন করেন। জিউস তার উদ্দেশ্য বের করার জন্য মেঘ থেকে হেরার আকৃতি নিয়ে একটি নেফেলি নামে একটি মেঘপরীর সৃষ্টি করেন (গ্রিক নেফোস অর্থ মেঘ), এবং তার মাধ্যমে ইক্সায়নের সাথে ছলনা করেন, যার ফলে নেফেলি ও ইক্সায়ন মিলিত হন। এই মিলনের ফলে ইমব্রোস বা সেনটরসের জন্ম হয়, যিনি পিন্ডারের বর্ণনা অনুযায়ী পেলিয়ন পর্বতের ম্যাগনেসীয় ঘোটকীদের সাথে সঙ্গম করেন এবং তার মাধ্যমে সেনতোরদের জন্ম হয়, যাদেরকে পূর্বপুরুষের নামে ইক্সায়নাইডি বলা হয়।
বজ্রের বিস্ফোরণে ইক্সায়নকে অলিম্পাস থেকে বহিষ্কার করা হয়। জিউস হার্মিসকে নির্দেশ দেন যাতে ইক্সায়নকে একটি ডানাযুক্ত এবং সর্বদা ঘুর্ণায়মান অগ্নিময় চাকায় (হুইল অফ ফায়ার বা অগ্নিচক্র) বেঁধে রাখা হয়। তার চিরজীবনের জন্য ইক্সায়ন একটি জ্বলন্ত সৌর চক্রে বাঁধা অবস্থায় থাকেন, প্রথমে এটি স্বর্গের চারদিকে ঘুরত, কিন্তু পরে এই পুরাণ টারটারাসে স্থানান্তরিত হয়। কেবল যখন অরফিয়াস ইউরিডাইসকে উদ্ধার করার জন্য তার পাতালপুরিতে অভিযানের সময় তার লায়ার বাজিয়েছিলেন, তক্ষণ সেই চাকার গতি কিছুক্ষণের জন্য স্তব্ধ হয়েছিল।
ট্যামি আব্রাহাম

কেভিন অঘেনেটেগা তামারায়েবি বাকুমো-আব্রাহাম (; জন্ম: ২ অক্টোবর ১৯৯৭; ট্যামি আব্রাহাম নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসি এবং ইংল্যান্ড জাতীয় ফুটবল দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় খেলোয়াড় অথবা ডান পার্শ্বীয় খেলোয়াড় হিসেবে খেলে থাকেন।
২০০৪–০৫ মৌসুমে, ইংরেজ ফুটবল ক্লাব চেলসির যুব পর্যায়ের হয়ে খেলার মাধ্যমে আব্রাহাম ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই ফুটবল খেলায় বিকশিত হয়েছেন। ২০১৫–১৬ মৌসুমে, চেলসির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। চেলসিতে প্রথম মৌসুমে মাত্র ২টি ম্যাচ খেলেছেন। পরবর্তীতে তিনি ব্রিস্টল সিটি, সোয়ানসি সিটি এবং অ্যাস্টন ভিলার হয়ে খেলেছেন। ২০১৯–২০ মৌসুমে, তিনি অ্যাস্টন ভিলার হয়ে এক মৌসুমের জন্য ধারে খেলে চেলসিতে পুনরায় যোগদান করেছেন।
জোসেফ ডেভ গোমেজ

জোসেফ ডেভিড গোমেজ (; জন্ম: ২৩ মে ১৯৯৭; জো গোমেজ নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব লিভারপুল এবং ইংল্যান্ড জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা ডান পার্শ্বীয় রক্ষণভাগের খেলোয়াড় হিসেবে খেলে থাকেন।
২০০৭–০৮ মৌসুমে, ইংরেজ ফুটবল ক্লাব চার্ল্টন অ্যাথলেটিকের যুব পর্যায়ের হয়ে খেলার মাধ্যমে গোমেজ ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই ফুটবল খেলায় বিকশিত হয়েছেন। ২০১৪–১৫ মৌসুমে, চার্ল্টন অ্যাথলেটিকের জ্যেষ্ঠ দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। চার্ল্টন অ্যাথলেটিকে তিনি মাত্র ১ মৌসুম অতিবাহিত করেছেন; যেখানে তিনি ২১টি ম্যাচ খেলেছেন। ২০১৫–১৬ মৌসুমে, তিনি ৪.৯০ মিলিয়ন ইউরোর বিনিময়ে চার্ল্টন অ্যাথলেটিক হতে লিভারপুলে যোগদান করেছেন।
দলগতভাবে, ঘরোয়া ফুটবলে, গোমেজ এপর্যন্ত ৪টি শিরোপা জয়লাভ করেছেন, যার সবগুলো তিনি লিভারপুলের হয়ে জয়লাভ করেছেন। অন্যদিকে আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছেন; যা হচ্ছে ২০১৪ উয়েফা ইউরোপীয় অনূর্ধ্ব-১৭ চ্যাম্পিয়নশিপ।
দ্য ভূটানিজ

দ্য ভূটানিজ হ'ল ভুটানের একাদশ সংবাদপত্র। এটি ২০১২ সালের ফেব্রুয়ারিতে তদন্তকারী সাংবাদিক তেনজিং লামসাঙ্গ কর্তৃক প্রতিষ্ঠিত। মূলত এটি দ্বি-সাপ্তাহিক হিসাবে বুধবার এবং শনিবার প্রকাশিত হত তবে ২০১৩ সালের আগস্ট থেকে এটি সাপ্তাহিক হিসাবে কেবল শনিবারেই প্রকাশিত হচ্ছে। কাগজটি মূলত ইংরেজি ভাষার তবে জংখা ভাষার বিভাগও ছাপা হয়।
অ্যারন ওয়ান-বিসাকা

অ্যারন ওয়ান-বিসাকা (; জন্ম: ২৬ নভেম্বর ১৯৯৭) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার ইউনাইটেড এবং ইংল্যান্ড জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণাত্মক রক্ষণভাগের খেলোয়াড় হিসেবে খেলে থাকেন।
ফুটবল ক্লাব জুনিয়র এলিটের যুব পর্যায়ের হয়ে খেলার মাধ্যমে ওয়ান-বিসাকা ফুটবল জগতে প্রবেশ করেন; অতঃপর তিনি ক্রিস্টাল প্যালেসের যুব পর্যায়ের হয়ে খেলার মাধ্যমে ফুটবল খেলায় বিকশিত হয়েছেন। ২০১৬–১৭ মৌসুমে, ক্রিস্টাল প্যালেসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। ক্রিস্টাল প্যালেসে তিনি ২ মৌসুম অতিবাহিত করেছেন; যেখানে তিনি ৪২টি ম্যাচ খেলেছেন। ২০১৯–২০ মৌসুমে, তিনি ৫৫ মিলিয়ন ইউরোর বিনিময়ে ক্রিস্টাল প্যালেস হতে ম্যানচেস্টার ইউনাইটেডে যোগদান করেছেন।
রস বার্কলি

রস বার্কলি (; জন্ম: ৬ ডিসেম্বর ১৯৯৩) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসি এবং ইংল্যান্ড জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলে থাকেন।
২০০৫–০৬ মৌসুমে, ইংরেজ ফুটবল ক্লাব এভার্টন সংরক্ষিত দল এবং একাডেমির হয়ে খেলার মাধ্যমে বার্কলি ফুটবল জগতে প্রবেশ করেন এবং এই দলের হয়ে খেলার মাধ্যমেই ফুটবল খেলায় বিকশিত হয়েছেন। ২০১০–১১ মৌসুমে, এভার্টনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। এভার্টনে তিনি ৭ মৌসুম অতিবাহিত করেছেন; যেখানে তিনি ১৫০ ম্যাচে ২১টি গোল করেছেন। পরবর্তীতে তিনি শেফিল্ড ওয়েডনেসডে এবং লিডস ইউনাইটেডের হয়ে খেলেছেন। ২০১৭–১৮ মৌসুমে, তিনি ১৬.৮০ মিলিয়ন ইউরোর বিনিময়ে এভার্টন হতে চেলসিতে যোগদান করেছেন।
দলগতভাবে, ঘরোয়া ফুটবলে, আলবিয়ল এপর্যন্ত ২টি শিরোপা জয়লাভ করেছেন, উভয় শিরোপাই চেলসির হয়ে জয়লাভ করেছেন। অন্যদিকে আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছেন; যা হচ্ছে ২০১০ উয়েফা ইউরোপীয় অনূর্ধ্ব-১৭ চ্যাম্পিয়নশিপ।
পূরবী

পূরবী রবীন্দ্রনাথ ঠাকুরের লেখা একটি বাংলা কাব্যগ্রন্থ। এটি ১৯২৫ খ্রীস্টাব্দে প্রকাশিত হয়। এটি রবীন্দ্রনাথের কাব্য রচনার "বলাকা পর্ব"-এর একটি উল্লেখযোগ্য সৃষ্টি। এতে সর্বমোট ৭৮-টি কবিতা রয়েছে।
"পূরবী" কাব্যগ্রন্থের অন্তর্গত কবিতাগুলো হল–
১. পূরবী
২. বিজয়ী
৩. মাটির ডাক
৪. পঁচিশে বৈশাখ
৫. সত্যেন্দ্রনাথ দত্ত
৬. শিলঙের চিঠি
৭. যাত্রা
৮. তপোভঙ্গ
৯. ভাঙা মন্দির
১০. আগমনী
১১. উৎসবের দিন
১২. গানের সাজি
১৩. লীলাসঙ্গিনী
১৪. শেষ অর্ঘ্য
১৫. বেঠিক পথের পথিক
১৬. বকুল-বনের পাখি
১৭. সাবিত্রী
১৮. পূর্ণতা
১৯. আহ্বান
২০. ছবি
২১. লিপি
২২. ক্ষণিকা
২৩. খেলা
২৪. অপরিচিতা
২৫. আনমনা
২৬. বিস্মরণ
২৭. আশা
২৮. বাতাস
২৯. স্বপ্ন
৩০. সমুদ্র
৩১. মুক্তি
৩২. ঝড়
৩৩. পদধ্বনি
৩৪. প্রকাশ
৩৫. শেষ
৩৬. দোসর
৩৭. অবসান
৩৮. তারা
৩৯. কৃতজ্ঞ
৪০. দুঃখসম্পদ
৪১. মৃত্যুর আহ্বান
৪২. দান
৪৩. সমাপন
৪৪. ভাবী কাল
৪৫. অতীত কাল
৪৬. বেদনার লীলা
৪৭. শীত
৪৮. কিশোর প্রেম
৪৯. প্রভাত
৫০. বিদেশী ফুুল
৫১. অতিথি
৫২. অন্তর্হিতা
৫৩. আশঙ্কা
৫৪. শেষ বসন্ত
৫৫. বিপাশা
৫৬. চাবি
৫৭. বৈতরণী
৫৮. প্রভাতী
৫৯. মধু
৬০. তৃতীয়া
৬১. অদেখা
৬২. চঞ্চল
৬৩. প্রবাহিণী
৬৪. আকন্দ
৬৫. কঙ্কাল
৬৬. চিঠি
৬৭. বিরহিণী
৬৮. না-পাওয়া
৬৯. সৃষ্টিকর্তা
৭০. বীণাহারা
৭১. বনস্পতি
৭২. পথ
৭৩. মিলন
৭৪. অন্ধকার
৭৫. প্রাণগঙ্গা
৭৬. বদল
৭৭. ইটলিয়া
৭৮. সংযোজন (শিবাজি-উৎসব
পূর্ব তুর্কিস্তানের পতাকা

পূর্ব তুর্কিস্তানের পতাকা () ছিল প্রথম পূর্ব তুর্কিস্তান প্রজাতন্ত্রের জাতীয় পতাকা। এটি কোকবায়রাক (Kökbayraq) অর্থাৎ, "আকাশি পতাকা" বা "নীল পতাকা" নামেও পরিচিত।
বর্তমানে পতাকাটি উইঘুরদের স্বাধীনতা আন্দোলনের প্রতীক হিসেবে ব্যবহৃত হচ্ছে। জিনজিয়াংয়ে চীনের পুনঃশিক্ষা শিবিরে প্রায় এক মিলিয়ন উইঘুরককে হত্যার প্রতিবাদে সৃষ্ট বিক্ষোভে উইগুর আন্দোলনকারীরা এ পতাকাটি ব্যবহার করে।
পতাকায় ব্যবহৃত নতুন চাঁদ ও তারা ইসলামের প্রতীক। আর পটভূমির আকাশি-নীল রঙ আকাশকে নির্দেশ করে।
এ কে এম সামসুদ্দিন

একেএম সামসুদ্দিন খবির বাংলাদেশের পাবনা জেলার রাজনীতিবিদ ও পাবনা-৩ আসনের সাবেক সংসদ সদস্য।
এ কে এম সামসুদ্দিন পাবনা জেলায় জন্মগ্রহণ করেন।
সামসুদ্দিন ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে পাবনা-৩ আসন থেকে সংসদ সদস্য নির্বাচিত হন। তিনি একই আসন থেকে ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হয়ে পরাজিত হয়েছিলেন। পরবর্তীতে ২০০৯ সালের উপজেলা পরিষদ নির্বাচনে আওয়ামী লীগের সমর্থনে চাটমোহর উপজেলা পরিষদের চেয়ারম্যান নির্বাচিত হন।
জ্ঞানের আসন

রোমান ক্যাথলিক বিশ্বাস অনুযায়ী "জ্ঞানের আসন" বা "জ্ঞানের সিংহাসন" (, ) যিশুর মাতা মেরির প্রতি ভক্তিমূলক আখ্যাগুলোর অন্যতম। এটি মেরির পবিত্র পুত্র জন্মের আধার হওয়াকে নির্দেশ করে। "জ্ঞানের আসন"-এর প্রতিকৃতি ও ভাস্কর্যগুলোতে বালক যিশুকে কোলে নিয়ে সিংহাসনে উপবিষ্ট মেরির প্রতিকায়ন করা হয়। রোমান ক্যাথলিক গির্জাসমূহ জুন মাসের ৮ তারিখ মেরির জ্ঞানের আসন পর্বদিবস হিসেবে পালন করে।
প্রোটেস্টেন্ট সংস্কৃতিতেও একই নাম ও চিত্রসংবলিত প্রতিকৃতি পাওয়া যায়। ২০১৪ সালে অক্সফোর্ড বিশ্ববিদ্যালয়ের মার্টন কলেজ চ্যাপেলে "আওয়ার লেডি, সিট অব উইজডম" নামের একটি মূর্তির অনুমোদন দেয়।
এই প্রকারের ম্যাডোনার প্রতীক বাইজেন্টাইন আদি অ্যাকাথিস্ট স্তুতিতে উল্লিখিত বিশেষণমূলক "Chora tou Achoretou" ("অধৃতসম্ভবদের ধারক") থেকে উৎসরিত, যা ১১শ শতকের প্রথমার্ধের পূর্ব গ্রিক সভ্যতায়ও পাওয়া যায়, যখন জার্মানিতে মাথিলডির ক্রুশের জন্য বাইজেন্টাইনদের থেকে উদ্বুদ্ধ হয়ে এনামেল তৈরি হতে থাকে। তখন থেকে এ ধরনের ভাস্কর্য, এবং পরবর্তীতে ১২০০ সালের দিকে পশ্চিম ইউরোপে চিত্রকর্ম ব্যাপকভাবে তৈরি হতে থাকে। এই সমস্ত শিল্পকর্মগুলোর সিংহাসনের গাঠনিক উপাদানে, তা শুধু হাতল বা সামনের পায়ার জন্য হলেও, ব্যাপক মিল খুঁজে পাওয়া যায়। রাজসিক উপস্থাপনার জন্য মেরির পা দুইটিকে প্রায়ই নিচু টুলের ওপর স্থাপন করতে দেখা যায়। পরবর্তীতে গথিক ভাস্কর্যশৈলীতে এইরূপ প্রতিকৃতির মেরির সিংহাসনের সাথে সলোমনের সিংহাসনের ব্যাপক মিল খুঁজে পাওয়া যায়, যেখানে:
প্রতি হাতলে একটি করে দুইটি সিংহ থাকে। এবং একদিকের (ছয়টি পায়া) এবং অন্যদিকের ছয়টি করে পায়ায় বারোটি সিংহ থাকে।
"জ্ঞানের আসন" বা "Sedes sapientiae" ইলুমিনেটেড পান্ডুলিপি, রোমান সভ্যতার বিভিন্ন ফ্রেসকো ও মোজাইক, এমনকি সিলমোহরেও পাওয়া যায়। এছাড়া দামিয়ানি বা গিলবার্ট দে নোজেন্ট রাজাদের বইয়ে সাংকেতিক ব্যাখ্যায় মেরির "জ্ঞানের আসন"কে সলোমনের সিংহাসনের (১ কিংস ১০: ১৮-২০, এবং ২ ক্রনিকলস ৯: ১৭-১৯ এ পুনরাবৃত্ত) প্রতীকায়ন বলে মত দেন। এই মতবাদ আদি নেদারল্যান্ডীয় চিত্রকলায় (যেমন: জন ভন আইকের লুকা ম্যাডোনা) ব্যাপক প্রতিফলিত হয়।
আধুনিক যুগে, "sedes sapientiae" বা "জ্ঞানের আসন" লুভেন ক্যাথলিক বিশ্ববিদ্যালয়ের মূলমন্ত্র হিসেবে ব্যবহৃত হয়। এখানে বিশ্ববিদ্যালয়টি নিজেই নিম্নদেশের একটি প্রধান শিক্ষাঙ্গন ছিল। ঢাকার নটর ডেম কলেজে ১৯৯৯ সালে মাতা মেরির কোলাজচিত্র বসানো হয়, যার শিল্পী মির্জা রবিউল আলম খোকন। এতে মাতা মেরির "জ্ঞানের আসন"কে প্রতীকায়িত করা হয়। ২০০০ সালের সেপ্টেম্বর মাসে পোপ দ্বিতীয় জন পল স্লোভেনীয় জেস্যু শিল্পী মার্কো ইভান রুপনিককে বিশ্বের সব ক্যাথলিক বিশ্ববিদ্যালয়ের জন্য মেরির "জ্ঞানের আসন" মোজাইক তৈরি করতে বলেন। তখন থেকেই বিশ্বের বেশ কয়েকটি দেশে ক্যাথলিক প্রতিষ্ঠানগুলোতে এই রেওয়াজ ব্যাপকভাবে ছড়িয়ে পড়ে।
রওশনুুল হক মতি মিয়া

রওশনুুল হক মতি মিয়া বাংলাদেশের পাবনা জেলার রাজনীতিবিদ, মুক্তিযোদ্ধা ও পাবনা-৩ আসনের সাবেক সংসদ সদস্য।
রওশনুুল হক মতি মিয়া পাবনা জেলায় জন্মগ্রহণ করেন।
মতি মিয়া একজন মুক্তিযোদ্ধা। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে পাবনা-৩ আসন থেকে সংসদ সদস্য নির্বাচিত হন।
জামশেদ আলী

জামশেদ আলী বাংলাদেশের পাবনা জেলার রাজনীতিবিদ ও পাবনা-৩ আসনের সাবেক সংসদ সদস্য।
জামশেদ আলী পাবনা জেলায় জন্মগ্রহণ করেন।
জামশেদ ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে পাবনা-৩ আসন থেকে সংসদ সদস্য নির্বাচিত হন।
জহুরুল ইসলাম তালুকদার

জহুরুল ইসলাম তালুকদার বাংলাদেশের পাবনা জেলার রাজনীতিবিদ ও পাবনা-১ আসনের সাবেক সংসদ সদস্য।
জহুরুল ইসলাম তালুকদার পাবনা জেলায় জন্মগ্রহণ করেন।
তালুকদার ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে পাবনা-১ আসন থেকে সংসদ সদস্য নির্বাচিত হন।
সেঁজুতি

সেঁজুতি হল রবীন্দ্রনাথ ঠাকুরের লেখা একটি বাংলা কাব্যগ্রন্থ। এটি ১৯৩৮ খ্রিষ্টাব্দে প্রকাশিত
হয়। এটি রবীন্দ্রনাথের কাব্য রচনার অন্ত্যপর্বের অন্তর্গত একটি উল্লেখযোগ্য গ্রন্থ। এতে সর্বমোট ২২-টি কবিতা রয়েছে।
রবীন্দ্রনাথ "সেঁজুতি" কাব্যগ্রন্থটি তাঁঁর বন্ধু ডাক্তার সার্ নীলরতন সরকারকে উৎসর্গ করেন।
"সেঁজুতি" কাব্যগ্রন্থের অন্তর্গত কবিতাগুলো হল–
১. জন্মদিন
২. পত্রোত্তর
৩. যাবার মুখে
৪. অমর্ত
৫. পলায়নী
৬. স্মরণ
৭. সন্ধ্যা
৮. ভাগীরথী
৯. তীর্থযাত্রিণী
১০. নতুন কাল
১১.চলতি ছবি
১২. ঘরছাড়া
১৩. জন্মদিন
১৪. প্রাণের দান
১৫. নিঃশেষ
১৬. প্রতীক্ষা
১৭. পরিচয়
১৮. পালের নৌকা
১৯. চলাচল
২০. মায়া
২১. গগনেন্দ্রনাথ ঠাকুর
২২. ছুটি
ইয়েমেন–বাংলাদেশ সম্পর্ক

বাংলাদেশ-ইয়েমেনের সম্পর্ক বলতে বাংলাদেশ ও ইয়েমেনের মধ্যে দ্বিপক্ষীয় সম্পর্কগুলিকে বুঝায়।
দক্ষিণ ইয়েমেন বর্তমানে ইয়েমেনে একীভূত, ১৯৭১ সালের ১৫ ই জুন বাংলাদেশকে স্বীকৃতি দিয়েছিল। দক্ষিণ ইয়েমেনই প্রথম আরব রাষ্ট্র যে বাংলাদেশকে স্বীকৃতি দিয়েছিল (অন্যান্য আরব রাষ্ট্রসমূহ ১৯৭১ সালের মুক্তিযুদ্ধে পাকিস্তানকে সমর্থন করেছিল), এবং বাংলাদেশী স্বাধীনতার পক্ষে সমর্থন করায় দক্ষিণ ইয়েমেন এবং চীনের মধ্যে উদীয়মান বিভাজন পরিলক্ষিত হয়েছিল। দক্ষিণ ইয়েমেন বিশ্ব স্বাস্থ্য সংস্থায় উদীয়মান বাংলাদেশ রাষ্ট্রের সদস্যপদকে সমর্থনও করেছিল। বাংলাদেশ এবং ইয়েমেন আরব প্রজাতন্ত্র কূটনৈতিক সম্পর্ক ১৯৭৩ সালে প্রতিষ্ঠিত হয়েছিল যখন উত্তর ইয়েমেন বাংলাদেশকে স্বীকৃতি দেয়। শেখ মুজিবুর রহমানের মতে বাংলাদেশ ও ইয়েমেন আরব প্রজাতন্ত্রের মধ্যে কূটনৈতিক সম্পর্কের সূচনা (পাশাপাশি বেশ কয়েকটি আরব রাষ্ট্রসমূহ) ১৯৭৩ সালের আরব-ইস্রায়েলি যুদ্ধে আরবদের উদ্দেশ্যে বাংলাদেশের সমর্থনের ফলস্বরূপ ঘটেছিল। 
১৯৭৫ সালে বাংলাদেশে অভ্যুত্থানের পরে উত্তর ইয়েমেন খোন্দকার মোস্তাক আহমদের সরকারকে স্বীকৃতি দেওয়ার প্রথম রাষ্ট্রগুলির মধ্যে একটি। 
বাংলাদেশের রাষ্ট্রপতি হুসেন মুহাম্মদ এরশাদ ১৯৮৭ সালের জুলাইয়ে বাণিজ্য ও সহযোগিতা জোরদার করার জন্য উত্তর ইয়েমেন সফর করেছিলেন। এই সফরে দু'দেশের মধ্যে দ্বিপাক্ষিক সহযোগিতা সংক্রান্ত দুটি চুক্তি স্বাক্ষরিত হয়েছিল। উত্তর ইয়েমেনে এটিই প্রথম বাংলাদেশী রাষ্ট্রপতি সফর। 
বাংলাদেশ ও ইয়েমেনের মধ্যে দ্বিপাক্ষিক সহযোগিতা সম্প্রসারণের জন্য শিক্ষা খাতকে সম্ভাব্য ক্ষেত্র হিসাবে চিহ্নিত করা হয়েছে। উভয় পক্ষই বিশেষ করে ইঞ্জিনিয়ারিং এবং তথ্য প্রযুক্তির ক্ষেত্রে শিক্ষামূলক বিনিময় কর্মসূচী রাখার প্রয়োজনীয়তা প্রকাশ করেছে।
১৯৯০-এর দশকে বাংলাদেশ ও ইয়েমেনের মধ্যে বাণিজ্য ও শ্রম অভিবাসন বৃদ্ধির সাথে সাথে অর্থনৈতিক সম্পর্ক বৃদ্ধি পেয়েছিল।
বাংলাদেশ ও ইয়েমেন দু'দেশের দ্বিপাক্ষিক বাণিজ্য ও বিনিয়োগ সম্প্রসারণের জন্য পারস্পরিক আগ্রহ প্রকাশ করেছে। বাংলাদেশী ওষুধ, সিরামিক, মেলামাইন, পাট ও ফ্যাব্রিক, চামড়াজাত পণ্য ইত্যাদি ইয়েমেনির বাজারে বিপুল চাহিদা সম্পন্ন প্রতিশ্রুতিবদ্ধ শিল্প হিসাবে চিহ্নিত হয়েছে। ২০১৩ সালে, ইয়েমেনের রাষ্ট্রপতি আবদুর রহমান মনসুর হাদি বাংলাদেশী শিপইয়ার্ডগুলিতে ইয়েমেন কোস্ট গার্ডসের জন্য কিছু টহল জাহাজ তৈরি করার ইচ্ছা প্রকাশ করেছিলেন। ইয়েমেন বাংলাদেশের সাথে বাণিজ্য ও বাণিজ্য বিষয়ে একটি চুক্তি স্বাক্ষরের প্রস্তাব করেছে। পাশাপাশি, দু'দেশের মধ্যে ব্যবসায়িক প্রতিনিধিদল বিনিময় করার জন্যও জোর দেওয়া হয়েছে।
শার্লট র‍্যাম্পলিং

টেসা শার্লট র‍্যাম্পলিং ওবিই (জন্ম ৫ ফেব্রুয়ারি ১৯৪৬) হলেন একজন ইংরেজ অভিনেত্রী, মডেল, ও গায়িকা। তিনি ইংরেজি, ফরাসি ও ইতালিয় ভাষার ইউরোপীয় আর্টহাউজ চলচ্চিত্রে অভিনয়ের জন্য সুপরিচিত। সুইঙ্গিং সিক্সটিজের আইকন র‍্যাম্পলিং মডেল হিসেবে তার কর্মজীবন শুরু করেন এবং পরবর্তী কালে ফ্যাশন আইকন হয়ে ওঠেন।
১৯৬৬ সালে তিনি লিন রেডগ্রেভের সাথে "জর্জি গার্ল" চলচ্চিত্রে মেরেডিথ চরিত্রে কাজ করেন। অচিরেই তিনি ফরাসি ও ইতালিয় আর্টহাউজ চলচ্চিত্রে কাজ শুরু করেন, তন্মধ্যে উল্লেখযোগ্য হল লুচিনো ভিসকন্তির "দ্য ডেমড" (১৯৬৯) ও লিলিয়ানা কাভানি'র "দ্য নাইট পোর্টার" (১৯৭৪)। তিনি এরপর "জারদজ" (১৯৭৪), "ফেয়ারওয়েল, মাই লাভলি" (১৯৭৫), উডি অ্যালেনের "স্টারডাস্ট মেমোরিজ" (১৯৮০), পল নিউম্যানের বিপরীতে "দ্য ভারডিক্ট" (১৯৮২), "লং লিভ লাইফ" (১৯৮৪), "ম্যাক্স, মোন আমুর" (১৯৮৬), "অ্যাঞ্জেল হার্ট" (১৯৮৭), ও "দ্য উইংস অব দ্য ডাভ" (১৯৯৭)। ২০০২ সালে তিনি ক্যাবারে ধারার "অ্যাজ আ ওম্যান" নামে একটি অ্যালবাম রেকর্ড করেন।
চারবার সেজার পুরস্কার মনোনীত র‍্যাম্পলিং ২০০১ সালে সম্মানসূচক সেজার লাভ করেন এবং ২০০২ সালে ফ্রান্স সরকার কর্তৃক লেজিওঁ দনরে ভূষিত হন। শিল্পকলায় তার অবদানের জন্য ২০০০ সালে তিনি অফিসার অব দি অর্ডার অব দ্য ব্রিটিশ এম্পায়ারে ভূষিত হয়। ২০১৫ সালে তিনি ইউরোপিয়ান ফিল্ম অ্যাওয়ার্ডস থেকে আজীবন সম্মাননা পুরস্কার লাভ করেন। একই বছর তিনি ফরাসি ভাষায় তার আত্মজীবনী "কোয়া জ্য স্যুই" ("আমি কে") প্রকশ করেন। তিনি পরে এটি ইংরেজি ভাষার অনুবাদ করেন এবং ২০১৭ সালের মার্চ মাসে "হু অ্যাম আই" নামে প্রকাশ করেন।
র‍্যাম্পলিং এসেক্সের স্টারমারে জন্মগ্রহণ করেন। তার মাতা ইসাবেল অ্যান (বিবাহপূর্ব গুরটিন; ১৯১৮-২০০১) ছিলেন একজন চিত্রকর, এবং পিতা গডফ্রি র‍্যাম্পলিং (১৯০৯-২০০৯) ছিলেন অলিম্পিক স্বর্ণপদক প্রাপক ও ব্রিটিশ সেনা কর্মকর্তা। শার্লট তার শৈশবের অধিকাংশ সময় কাটান জিব্রাল্টর, ফ্রান্স ও স্পেনে। ১৯৬৪ সালে তারা সপরিবারে যুক্তরাজ্যে ফিরে আসেন।
তিনি ভার্সাইয়ের আকাদেমি জান দার্ক ও ইংল্যান্ডের হার্টফোর্ডশায়ারের বুশির বোর্ডিং স্কুল সেন্ট হিল্ডাস স্কুলে পড়াশোনা করেন। তার বড় বোন সারা ১৯৬৬ সালে ২৩ বছর বয়সে আত্মহত্যা করেন। তিনি ও সারা খুবই ঘনিষ্ঠ ছিলেন এবং কিশোর বয়সে তারা একত্রে ক্যাবারে নৃত্যে অংশগ্রহণ করতেন।
ভুটান টুডে

"ভুটান টুডে," থিম্ফুতে প্রকাশিত, ইংরেজি ভাষায় প্রকাশিত ভুটানের চতুর্থ সংবাদপত্র। এটি ২০০৮ সালের অক্টোবরে চালু হয়েছিল। প্রথমে এটি দ্বি-সাপ্তাহিক হিসাবে প্রতি রবি ও বুধবার প্রকাশিত হত। জুন ২০১৭ থেকে, এটি রবিবারে প্রকাশিত একটি সাপ্তাহিক হয়ে ওঠে।
রামনাথ পার্কার

রামনাথ ধন্দু পার্কার (; ; জন্ম: ৩১ অক্টোবর, ১৯৪৬ - মৃত্যু: ১১ আগস্ট, ১৯৯৯) তৎকালীন ব্রিটিশ ভারতের বোম্বে এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৭০-এর দশকের শুরুরদিকে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে বোম্বে দলের প্রতিনিধিত্ব করেন রামনাথ পার্কার। দলে তিনি মূলতঃ ডানহাতি ব্যাটসম্যান হিসেবে খেলতেন।
১৯৬৪-৬৫ মৌসুম থেকে ১৯৮০-৮১ মৌসুম পর্যন্ত রামনাথ পার্কারের প্রথম-শ্রেণীর খেলোয়াড়ী জীবন চলমান ছিল। রঞ্জী ট্রফিতে মুম্বই দলের প্রতিনিধিত্ব করতেন। সব মিলিয়ে তিনি তার প্রথম-শ্রেণীর খেলোয়াড়ী জীবনে ৮৫ খেলায় অংশ নিয়েছেন। বোম্বে দলে থাকা অবস্থায় অনেকগুলো বছর সুনীল গাভাস্কারে সাথে ব্যাটিং উদ্বোধনে নামতেন।
১৯৭০-৭১ মৌসুমে রঞ্জী ট্রফির শিরোপা বিজয়ে বোম্বে দলের শীর্ষস্থানীয় ভূমিকা রাখেন। এরফলে, জাতীয় পর্যায়ে তাকে খ্যাতি এনে দেয়। রঞ্জী ট্রফিতে ৫১ খেলায় অংশ নিয়ে ৩৮.২৮ গড়ে ২,৭৯৫ রান তুলেছেন। ১৯৭৪-৭৫ মৌসুমে হায়দ্রাবাদের বিপক্ষে ব্যক্তিগত সর্বোচ্চ ১৯৭ রান তুলেন। বেশ দক্ষ ফিল্ডার ও আক্রমণাত্মক উদ্বোধনী ব্যাটসম্যান হিসেবে তার সবিশেষ পরিচিতি ছিল।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন রামনাথ পার্কার। সবগুলো টেস্টই ইংল্যান্ডের বিপক্ষে খেলেছিলেন তিনি। ২০ ডিসেম্বর, ১৯৭২ তারিখে দিল্লিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ৩০ ডিসেম্বর, ১৯৭২ তারিখে কলকাতায় একই দলের বিপক্ষে সর্বশেষ টেস্টে অংশ নেন তিনি।
১৯৭২-৭৩ মৌসুমে টনি লুইসের নেতৃত্বাধীন ইংরেজ দল ভারত গমনে আসে। এ সিরিজেই অংশগ্রহণকৃত দুই টেস্ট খেলেন। সিরিজের প্রথম দুই টেস্টে সুনীল গাভাস্কারের সাথে উদ্বোধনী জুটিতে খেলার সুযোগ এনে দেয়। ৪, ৩৫, ২৬ ও ১৫ রান তুলতে সক্ষম হয়েছিলেন। সাধারণমানের খেলা উপহার দেয়ার ফলে দল নির্বাচকমণ্ডলী সুনীল গাভাস্কারের যোগ্য সঙ্গীর খোঁজ করতে থাকেন। অথচ, এ দুজনের পারস্পরিক বোঝাপড়া বোম্বে দলে থাকা অবস্থায় বেশ ভালো ছিল।
ভারতীয় ক্রিকেটে মর্মন্তুদ কয়েকটি ঘটনার সাথে স্বীয় নামকে জড়িয়ে রেখেছিলেন রামনাথ পার্কার। দল নির্বাচকমণ্ডলীর কাছ থেকে ক্রমাগত উপেক্ষার শিকারে পরিণত হয়েছিলেন। ১৯৭৫ সালে ক্রিকেট বিশ্বকাপে তিনি নিশ্চিতভাবেই খেলতে পারতেন।
ব্রিজেশ প্যাটেলের সাথে সত্তুরের দশকে অসাধারণ আউটফিল্ডার ছিলেন। জাতীয় দল থেকে প্রত্যাখ্যাত হবার পরও বোম্বে দলের পক্ষে অনেকগুলো বছর বর্ণাঢ্যময় খেলোয়াড়ী জীবন অতিবাহিত করেন। বেশ নীরবেই অবসর গ্রহণ করেন রামনাথ পার্কার।
ব্যক্তিগত জীবনে বিবাহিত ছিলেন। কন্যা সন্তানের জনক তিনি। ১১ আগস্ট, ১৯৯৯ তারিখে ৫২ বছর বয়সে মুম্বই এলাকায় রামনাথ পার্কারের জীবনাবসান ঘটে। সম্ভ্রান্ত পরিবারের সন্তান রামনাথ পার্কার ১৯৯৫ সালে নববর্ষের প্রাক্কালে মর্মান্তিক ঘটনার শিকার হন।
ডিসেম্বর, ১৯৯৫ সালে দূর্ভাগ্যজনকভাবে মোটরসাইকেল চালানো অবস্থায় মুম্বইয়ে অপর মোটরসাইকেলের সাথে মুখোমুখি সংঘর্ষ হয়। স্বীয় কন্যাকে রেখে ফিরে আসার পথে এ মর্মন্তুদ ঘটনার শিকার হন। বেশ কয়েকবার অস্ত্রোপচার ও থেরাপি দেয়া হলেও তার জ্ঞান ফিরিয়ে আনা যায়নি। দীর্ঘ ৪৩ মাস অচেতন থাকার পর তিনি মারা যান। অগণিত সমর্থক তার জন্যে প্রার্থনা করে ও তার পরিবারের সহায়তাকল্পে অর্থ তহবিল গঠন করে।
জম্মু ও কাশ্মীর পিপলস ডেমোক্রেটিক পার্টি

<nowiki> </nowiki>জম্মু ও কাশ্মীর পিপলস ডেমোক্র্যাটিক পার্টি (পিডিপি) ভারতের জম্মু ও কাশ্মীরের কেন্দ্রশাসিত অঞ্চল একটি রাজ্য রাজনৈতিক দল। পিডিপির প্রতিষ্ঠাতা মুফতি মোহাম্মদ সাঈদ। তাঁর মেয়ে, মেহবুবা মুফতি, ২০১৪ সালের জানুয়ারিতে তাঁর মৃত্যুর পরে দলীয় নেতা এবং জম্মু ও কাশ্মীরের মুখ্যমন্ত্রী হিসাবে তাঁর স্থলাভিষিক্ত হন।
পিডিপি ১৯৯৮ সালে প্রাক্তন কেন্দ্রীয় স্বরাষ্ট্রমন্ত্রী মুফতি মোহাম্মদ সাঈদ প্রতিষ্ঠা করেছিলেন। ২০০২ সালের অক্টোবরে বিধানসভা নির্বাচনের মাধ্যমে এটি জম্মু ও কাশ্মীরে ক্ষমতা দখল করেছিল। ২০০৪ সালে এ দলের মধ্যে থেকে একজন করে সদস্য ছিল লোকসভা এবং রাজ্যসভায়। এটি ২০০৯ সালের সাধারণ নির্বাচন পর্যন্ত ক্ষমতাসীন সংযুক্ত প্রগতিশীল জোটের সদস্য ছিল। 
সাঈদ পিডিপি- ভারতীয় জাতীয় কংগ্রেস সরকারের নেতৃত্ব দিয়েছেন অক্টোবর ২০০২ থেকে নভেম্বর ২০০৫ এর মধ্যে এবং ৭ জানুয়ারী ২০১৬-তে তিনি মারা যাওয়ার আগে পর্যন্ত দলের পৃষ্ঠপোষক ছিলেন। পিডিপির এখন নেতৃত্বে আছেন সাঈদ কন্যা মেহবুবা মুফতি।
স্বায়ত্তশাসনের বিষয়গুলি থেকে স্বতন্ত্রভাবে পৃথক স্বশাসনের আদর্শে পিডিপি পরিচালিত। এটি বিশ্বাস করে যে স্বশাসন একটি রাজনৈতিক দর্শন, স্বায়ত্তশাসনের বিরোধিতা হিসাবে, জম্মু ও কাশ্মীরের জনগণের ক্ষমতায়ন নিশ্চিত করে, এবং জম্মু ও কাশ্মীরের নতুন রাজনৈতিক ভূখণ্ড নিয়ে বিতর্কে জড়িয়ে পড়ে। 
২০১৪ সালের সাধারণ নির্বাচনে এর তিন সদস্য লোকসভায় নির্বাচিত হয়েছিলেন। বিধানসভায় এর শক্তি 28 এবং রাজসভায় দু'জন। কাশ্মীরে সন্ত্রাসবাদ ও উগ্রপন্থার বিষয়ে উদ্বেগের কারণে বিজেপি ১৯ জুন,২০১৮ এ বিজেপি জোট ত্যাগ না করা পর্যন্ত এই দলটি ভারতীয় জনতা পার্টির সাথে জম্মু ও কাশ্মীরে একটি জোট সরকার চালিয়েছিল ।
কৃষ্ণ বামন

কৃষ্ণ বামন হলো এক প্রকার তাত্ত্বিক নাক্ষত্রিক অবশেষ, বিশেষভাবে একটি শ্বেত বামন যা এতটাই ঠান্ডা যে অর্থপূর্ণ আলো বা তাপও নিঃসরণ করে না। যেহেতু, এই অবস্থায় পৌছাতে একটি শ্বেত বামনের যে হিসাবকৃত সময় লাগে তা বর্তমান মহাবিশ্বের বয়সের থেকেও বেশি তাই বর্তমানে মহাবিশ্বে কোনো কৃষ্ণ বামনের অস্তিত্ব রয়েছে বলে আশা করা হয় না এবং সবচেয়ে ঠান্ডা শ্বেত বামনের তাপমাত্রা মহাবিশ্বের বয়স পর্যবেক্ষণের একটি মাত্রা।
বাদামী বামনের প্রকল্পিত শেষ দশাতেও কৃষ্ণ বামন নামটি প্রযুক্ত হয়।
একটি শ্বেত বামন মাঝারি বা ছোট আকারের (৯-১০ সৌর ভরের কম ভর সম্পন্ন) নক্ষত্র দ্বারা গঠিত হয়। যখন নক্ষত্রটি এর সকল জ্বালানি শেষ করে ফেলে তখন একটি ইলেক্ট্রন-অবক্ষয় পদার্থের গোলোক অবশিষ্ট থাকে যা শ্বেত বামন হিসেবে পরিচিত। শ্বেত বামনের কোনো জ্বালানি না থাকায় এরা আর উত্তপ্ত হতে পারে না। বরং তাপীয় বিকিরণের মাধ্যমে তাপমাত্রা হারাতেই থাকে। অবশেষে এটি আর তাপীয় বিকিরণ করতে পারে না অর্থাৎ এর তাপমাত্রা সিএমবি এর সমান হয়ে যায়। এই অবস্থায় একে বলা হয় কৃষ্ণ বামন। যেহেতু এরা কোনো ধরনের বিকিরণ করে না, তাই কোনো কৃষ্ণ বামনের অস্তিত্ব থাকলেও তা খুজে পাওয়া হতো খুবই কঠিন। তবে এদের মহাকর্ষীয় প্রভাব দ্বারা এদের খুজে পাওয়া যেতে পারে।
তমো পদার্থের প্রকৃতি, সম্ভাব্যতা বা প্রোটন ক্ষয়ের হারের মত কিছু ভৌত প্রশ্নের উপর তারাদের সুদূর ভবিষ্যতের বিবর্তন নির্ভর করে। তাই এটি সঠিক ভাবে জানা নেই যে একটি শ্বেত বামনের কৃষ্ণ বামন হতে কত সময় লাগে। ব্যারো এবং টিপলার নির্ণয় করেন যে শ্বেত বামনের ৫ k তাপমাত্রায় পৌছাতে ১০ বছর লাগতে পারে। যাইহোক, যদি উইকলি ইন্টার‍্যাক্টিং ম্যাসিভ পার্টিকেলের অস্তিত্ব থাকে তবে এই সময় ১০ বছর পর্যন্ত হতে পারে।
সৈয়দ হায়দার আলী

সৈয়দ হায়দার আলী বাংলাদেশের পাবনা জেলার রাজনীতিবিদ ও পাবনা-২ আসনের সাবেক সংসদ সদস্য।
সৈয়দ হায়দার আলী পাবনা জেলায় জন্মগ্রহণ করেন।
হায়দার আলী একজন মুক্তিযোদ্ধা। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে পাবনা-২ আসন থেকে সংসদ সদস্য নির্বাচিত হন।
তিনি ৩ জানুয়ারী ২০১৩ গুলশানে নিজের বাসায় মৃত্যুবরণ করেন।
আঠমোকাম

আঠমোকাম () একটি শহর। এটি আজাদ জম্মু ও কাশ্মীরের মজঃফরাবাদ থেকে ৭৩ কিলোমিটার দূরে। এটি নীলাম জেলার সদর দপ্তর। ২০১৭ সালে এর জনসংখ্যা ৭,৯২২ জন ছিল
মজঃফরাবাদ থেকে নীলম সড়ক দিয়ে শহরে প্রবেশ করা যায়। জীবনের মৌলিক প্রয়োজনীয়তা এখানে সহজলভ্য। একটি মার্কেট ও পোস্ট অফিস আছে। ব্যাংক, হাসপাতাল এবং টেলিফোন এক্সচেঞ্জও এখানে বিদ্যমান। দর্শনার্থী এবং পর্যটকদের থাকার জন্য বেশ কয়েকটি অতিথি ঘর রয়েছে।
এই শহরে এজেকে নীলম বিশ্ববিদ্যালয়ের ক্যাম্পাস অবস্থিত, এখানে এর কম্পিউটার বিজ্ঞান, ভূগোল ও ইংরেজি বিভাগ রয়েছে। এখানে দুটি ডিগ্রি কলেজ রয়েছে, যার মধ্যে একটি মেয়েদের ও আরেকটি ছেলেদের জন্য রয়েছে। নীলম ইনস্টিটিউট অফ সায়েন্স অ্যান্ড হিউম্যানিটিজ (NISH) এবং ওয়াসিয়া এডুকেশনাল একাডেমির মতো স্কুলগুলি মানসম্পন্ন শিক্ষা প্রদান করছে।
এখানে উপ-কমিশনার ও সহকারী কমিশনার, পুলিশ সুপার ইত্যাদির অফিস বিদ্যমান।
অনিমেষ রায় (জীববিজ্ঞানী)

অনিমেষ রায় একজন বাঙালি সিস্টেমস জীববিজ্ঞানী। তিনি কেক গ্র্যাজুয়েট ইনস্টিটিউটে গণনীয় জীববিদ্যা এবং আণবিক জীববিজ্ঞানের একজন অধ্যাপক।
অনিমেষ রায় কলকাতার এক শহরতলিতে জন্মগ্রহণ করেন, যা অতীতে ভারতের ফরাসি উপনিবেশ ছিল। তাঁর পিতা-মাতা উভয়ের পূর্বসূরির বাড়ি পূর্ব বাংলায় (বর্তমান বাংলাদেশে) অবস্থিত। তিনি একটি বাংলা মাধ্যম উচ্চ বিদ্যালয় থেকে পড়াশোনা শেষ করে প্রেসিডেন্সি কলেজ, কলকাতায় ভর্তি হন। স্নাতক সম্পন্ন করে তিনি নয়াদিল্লির জওহরলাল নেহেরু বিশ্ববিদ্যালয়ের নব্য প্রতিষ্ঠিত স্কুল অব লাইফ সায়েন্স হতে মাস্টার অব সায়েন্স ডিগ্রি অর্জন করেন। পরবর্তীকালে তিনি অস্ট্রেলিয়ার মোনাশ বিশ্ববিদ্যালয় থেকে জীবাণুর জিনতত্ত্ব বিষয়ে পিএইচ.ডি. অর্জন করেন। ১৯৮৪ থেকে ১৯৮৮ সাল পর্যন্ত তিনি একজন পোস্টডক্টোরাল গবেষক হিসেবে যুক্তরাষ্ট্রের ইউনিভার্সিটি অব অরেগন, ইউজিনের ইনস্টিটিউট অব মলিকুলার বায়োলজির অধ্যাপক ফ্রাঙ্কলিন ডাব্লিউ স্টাহলের গবেষণাগারে কর্মরত ছিলেন। তিনি ১৯৮৯-১৯৯১ সালে ম্যাসাচুসেট্‌স ইনস্টিটিউট অব টেকনোলজির (এমআইটি) অধ্যাপক ইথান সিগনারের পরীক্ষাগারে পোস্টডক্টোরাল ফেলো হিসেবে কাজ করেছেন। ১৯৯১ থেকে ১৯৯৫ সাল পর্যন্ত একজন সহকারী অধ্যাপক এবং ১৯৯৬ থেকে ২০০১ সাল পর্যন্ত একজন সহযোগী অধ্যাপক হিসেবে তিনি রচেস্টার বিশ্ববিদ্যালয়ে শিক্ষকতা করছেন। ২০০১ সালে তিনি কেক গ্র্যাজুয়েট ইনস্টিটিউটে অধ্যাপক হিসেবে যোগদান করেন। ২০০১ থেকে ২০০৪ সাল পর্যন্ত তিনি ইউনিভার্সিটি অব ক্যালিফোর্নিয়া, সান ডিয়েগোতে অ্যাডজাংক্ট প্রফেসর ছিলেন এবং তৎকালে তিনি রচেস্টার বিশ্ববিদ্যালয়ের ভিজিটিং প্রফেসরও ছিলেন। ২০০৯ সাল থেকে তিনি ইনস্টিটিউট ফর সিস্টেমস বায়োলজি এবং হায়দ্রাবাদ বিশ্ববিদ্যালয়ের ভিজিটিং প্রফেসর হিসেবে শিক্ষকতা করছেন।
এছাড়াও বর্তমানে তিনি কেক গ্র্যাজুয়েট ইনস্টিটিউটের পিএইচডি প্রোগ্রাম এবং সেন্টার ফর নেটওয়ার্ক স্টাডিজ উভয়ের ডিরেক্টরের দায়িত্ব পালন করছেন। এর পাশাপাশি ২০০৯ সাল থেকে তিনি সেন্টার ফর কম্পিউটেশনাল সায়েন্সস, সান ডিয়েগো স্টেট ইউনিভার্সিটি, সান ডিয়েগো এবং ক্লেরমন্ট, ক্যালিফোর্নিয়াতে অবস্থিত ক্লেরমন্ট গ্র্যাজুয়েট ইউনিভার্সিটির স্কুল অফ ম্যাথমেটিকাল সায়েন্সেসের অ্যাডজাংক্ট প্রফেসর হিসেবে পাঠ দান করছেন। বর্তমানে তিনি ক্যালিফোর্নিয়া ইন্সটিটিউট অব টেকনোলজিতে একজন ভিজিটিং ফ্যাকাল্টি হিসেবেও কর্মরত আছেন।
১৯৮৫ সাল থেকে অনিমেষ রায় ডিএনএ রিকম্বিনেশন পদ্ধতি অধ্যয়ন করছেন। ১৯৮৯ সালে অনিমেশ রায় স্যাকারোমাইসেস সেরেভিসিয়ার এইচআইএস৩ জিন ব্যবহার করে ডিএনএ ডাবল স্ট্র্যান্ড ব্রেক দ্বারা প্রবর্তিত হোমোলোগাস রিকম্বিনেশন পদ্ধতির ওপর নিবন্ধ প্রকাশ করেন। তাঁর প্রকাশিত ফলাফল থেকে জানা যায় যে, ঈস্টের ক্রোমোজোমগুলো ডিএনএ রিকম্বিনেশনের সময় ডাবল চেইন ব্রেক তৈরি করে।
১৯৯৩ সাল থেকে অনিমেষ রায় যুক্তরাষ্ট্রের ন্যাশনাল সায়েন্স ফাউন্ডেশন থেকে অসংখ্য সম্মাননা পেয়েছেন। ২০০৯ সালে অনিমেষ রায় এবং আলি নাদিম ন্যাশনাল সায়েন্স ফাউন্ডেশন থেকে ১০০,০০০ মার্কিন ডলার গবেষণা অনুদান লাভ করেন।
ক্ষণিকা

ক্ষণিকা হল রবীন্দ্রনাথ ঠাকুরের লেখা একটি বাংলা কাব্যগ্রন্থ। এটি ১৯০০ খ্রীস্টাব্দে প্রকাশিত হয়। এতে সর্বমোট ৫৯-টি কবিতা রয়েছে।
জীবনের আপাত-তুচ্ছ মুহূর্তগুলির প্রতি গভীর ভালোবাসা, যৌবনের উল্লাস ও চটুলতা, এই কাব্যের মূল সুর। ছন্দের সাবলীলতা ও ক্ষিপ্রতা এই কাব্যের কবিতাগুলির বিশেষ বৈশিষ্ট্য।
রবীন্দ্রনাথ তাঁর "ক্ষণিকা" কাব্যগ্রন্থটি লোকেন্দ্রনাথ পালিতকে উৎসর্গ করেন।
"ক্ষণিকা" কাব্যগ্রন্থের অন্তর্গত কবিতাগুলো হল–
১. উদ্বোধন
২. যথাসময়
৩. মাতাল
৪. যুগল
৫. শাস্ত্র
৬. অনবসর
৭. অতিবাদ
৮. যথাস্থান
৯. বোঝাপড়া
১০. অচেনা
১১. তথাপি
১২. কবির বয়স
১৩. বিদায়
১৪. অপটু
১৫. উৎসৃষ্ট
১৬. ভীরুতা
১৭. পরামর্শ
১৮. ক্ষতিপূরণ
১৯. সেকাল
২০. প্রতিজ্ঞা
২১. পথে
২২. জন্মান্তর
২৩. কর্মফল
২৪. কবি
২৫. বাণিজ্যে বসতে লক্ষ্মীঃ
২৬. বিদায়রীতি
২৭. নষ্ট স্বপ্ন
২৮. একটি মাত্র
২৯. সোজাসুজি
৩০. অসাবধান
৩১. স্বল্পশেষ
৩২. কূলে
৩৩. যাত্রী
৩৪. এক গাঁয়ে
৩৫. দুই তীরে
৩৬. অতিথি
৩৭. সংবরণ
৩৮. বিরহ
৩৯. ক্ষণেক দেখা
৪০. অকালে
৪১. আষাঢ়
৪২. দুই বোন
৪৩. নববর্ষা
৪৪. দুর্দিন
৪৫. অবিনয়
৪৬. কৃষ্ণকলি
৪৭. কৃতার্থ
৪৮. স্থায়ী-অস্থায়ী
৪৯. উদাসীন
৫০. যৌবনবিদায়
৫১. শেষ হিসাব
৫২. শেষ
৫৩. বিলম্বিত
৫৪. মেঘমুক্ত
৫৫. চিরায়মানা
৫৬. আবির্ভাব
৫৭. কল্যাণী
৫৮. অন্তরতম
৫৯. সমাপ্তি
ক্ষনিকা কাব্যে কবিতা ৬২টি।